EkBass/fiwiki-20250220-pages-articles huggingface dataset:
Team Sonic Racing

Team Sonic Racing on Sumo Digitalin kehittämä ja Segan julkaisema ajopeli. Peli on julkaistu vuonna Nintendo Switchille, PlayStation 4:lle, Windowsille ja Xbox One:lle. Peli kuuluu Sonic the Hedgehog -sarjaan. ==Pelattavat hahmot== * Team Sonic ** Sonic the Hedgehog ** Miles "Tails" Prower ** Knuckles the Echidna * Team Rose ** Amy Rose ** Chao ** Big the Cat * Team Dark ** Rouge the Bat ** Shadow the Hedgehog ** E-123 Omega * Team Vector ** Vector the Crocodile ** Blaze the Cat ** Silver the Hedgehog * Team Eggman ** Dr. Eggman ** Metal Sonic ** Zavok the Zeti ==Aiheesta muualla== * * Viralliset kotisivut Luokka:Vuoden 2019 videopelit Luokka:PlayStation 4 -pelit Luokka:Xbox One -pelit Luokka:Windows-pelit Luokka:Nintendo Switch -pelit Luokka:Sonic the Hedgehog -pelit Luokka:Ajopelit
A Nightingale Sang in Berkeley Square

A Nightingale Sang in Berkeley Square on Manning Sherwinin säveltämä ja Eric Maschwitzin sanoittama brittiläinen musiikkikappale vuodelta 1940. Rakastavaisista pienen lontoolaispuiston kesäyössä kertova kappale syntyi miesten oleskellessa Ranskan Rivieralla pienessä Le Lavandoun kylässä juuri ennen toisen maailmansodan syttymistä. Maschwitz lainasi kappaleen nimen () Michael Arlenin novellista. Tarinan mukaan Sherwin ensiesitti kappaleen paikallisessa baarissa sikäläisen saksofonin kanssa, säestäen itseään pianolla, mutta yleisö ei esitykselle lämmennyt. Laulun ovat levyttäneet lukemattomat artistit, tunnetuimpina Vera Lynn, Bobby Darin, Nat King Cole, Blossom Dearie, Rod Stewart ja Mel Tormé. Moniäänisinä versioina sitä ovat levyttäneet muun muassa lauluyhtyeet Manhattan Transfer ja Singers Unlimited, instrumentaaliversiona muun muassa Glenn Miller orkestereineen ja kymmenet muut jazzkokoonpanot. Tapani Kansa suomensi laulun levylleen Särkyneen toiveen katu (2013) nimellä ”Satakieli Esplanadin puistossa” (Tilaajille.). Saukki on suomentanut sen nimellä ”Satakieli kaupungissa”, mutta suomennosta ei ilmeisesti ole levytetty. ==Lähteet== Luokka:Brittiläiset musiikkikappaleet Luokka:Jazzstandardit
Rimini–San Marino-rata

Rimini–San Marino-rata oli 32 kilometrin mittainen sähköistetty kapearaiteinen rautatie Riminin ja San Marinon välillä. Rata alkoi Riminin rautatieasemalta ja sen varrella olivat Rimini Marinan, Coriano-Cerasolon, Doganan, Serravallen, Domagnano-Montelupon, Valdragonen ja Borgo Maggioren asemat. Pääteasema oli San Marinon kaupungissa. Rata rakennettiin vuosina 1928–1932. Kokonaan sähköistetty rata kulki San Marinon alueella 17 tunnelin läpi. Se edusti suunnittelultaan ja tekniikaltaan aikansa huippua, ja sitä pidettiin insinöörien taidonnäytteenä. Rata avattiin liikenteelle 12. kesäkuuta 1932. Toisessa maailmansodassa liittoutuneet pommittivat 26. kesäkuuta 1944 puolueetonta San Marinoa niin, että maan sähköverkko kärsi vaurioita, ja liikenne radalla oli keskeytettävä. Viimeisen kerran radalla kulki juna 11. heinäkuuta 1944, minkä jälkeen sitä ei enää käytetty. Radasta avattiin 21. heinäkuuta 2012 uudelleen noin 800 metrin mittainen osa lähellä San Marinon rautatieasemaa. Suunnitelmia on tehty radan kunnostamisesta Borgo Maggioreen asti. Kuva:San Marino railway opening ceremony.jpg|Radan avajaisseremonia vuonna 1932. Kuva:San-Marino, motorvagono de la eksa fervojo, 2.jpeg|Kunnostettu juna Montalen tunnelin edustalla lähellä San Marinon asemaa vuonna 2015. Kuva:Piazzale della Stazione din San Marino1.jpg|Asema-aukio San Marinossa. == Lähteet == == Aiheesta muualla == Luokka:Kapearaiteiset rautatiet Luokka:Italian rataverkko Luokka:San Marinon liikenne Luokka:Riminin maakunta
Jõgeva (täsmennyssivu)

Jõgeva tarkoittaa muun muassa seuraavaa: * Jõgeva, kaupunki Virossa, vuodesta 2017 Jõgevan kunnan osa ja epäitsenäinen kaupunki * Jõgevan kunta, kunta Jõgevamaalla (2017–) * Jõgevan kunta, entinen kunta Jõgevan kaupungin ympärillä (1993–2017) * Jõgeva, pienkauppala Jõgevan kunnassa Jõgevan kaupungin pohjoispuolella * Jõgevamaa, Jõgevan maakunta, hallinnollinen maakunta Virossa (1990–).
The Walker

The Walker (televisioesityksessä käytetty myös nimeä The Walker – seuralainen; ) on vuonna 2007 ensi-iltansa saanut Paul Schraderin käsikirjoittama ja ohjaama yhdysvaltalais-brittiläinen rikosdraamaelokuva, jonka pääosissa ovat Woody Harrelson, Kristin Scott Thomas, Lauren Bacall ja Lily Tomlin.. Viitattu 4.6.2018 Elokuva kertoo Washingtonin seurapiireissä liikkuvasta vallanpitäjien vaimojen miesseuralaisesta, joka sotkeutuu murhatapaukseen. == Juoni == Carter ”Car” Page III (Woody Harrelson) on keski-ikäinen, Washingtonin seurapiireissä liikkuva seurapiirirouvien yläluokkainen miesseuralainen, joka pitää seuraa vallanpitäjien vaimoille seurapiiritilaisuuksissa, jos heidän aviomiehillään on muita kiireitä. Carterin läheisimmällä asiakkaalla, senaattori Larry Locknerin (Willem Dafoe) vaimolla Lynnillä (Kristin Scott Thomas), on salasuhde saman poliittisen piirin sisällä olevaan Robbie Kononsberg -nimiseen lobbaajaan (Steven Hartley). Kun salarakastaja murhataan, Carter sotkeutuu sekavaan murhatapaukseen ja on joutumassa ainoaksi syytettäväksi yrittäessään suojella Lynnin mainetta. Carter jää yksin ongelmiensa kanssa, kun seurapiirit sulkeutuvat häneltä. == Näyttelijät == == Tuotanto == The Walkerin kuvauspaikkoina olivat Washingtonin lisäksi Britannia ja Mansaari. == Julkaisu ja vastaanotto == The Walker sai maailmanensi-iltansa Saksassa Berliinin elokuvajuhlilla 13. helmikuuta 2007 ja teatteriensi-iltansa Britanniassa 10. elokuuta 2007 sekä Yhdysvalloissa 7. joulukuuta 2007. Pathé oli sen teatterilevittäjänä Britanniassa ja ThinkFilm Yhdysvalloissa. Suomessa elokuva ei saanut teatterilevitystä, mutta Sandrew Metronome Distribution Finland Oy julkaisi sen DVD:lle 11. kesäkuuta 2008. Elokuva tuotti maailmanlaajuisesti yli puoli miljoonaa dollaria. The Walker on saanut elokuvakriitikoilta vaihtelevan vastaanoton. Rotten Tomatoes -sivuston mukaan 53 prosenttia kriitikoista on antanut elokuvalle myönteisen arvosanan 5,3/10 keskiarvolla. Keskiarvo perustuu 64 arviointiin. 10 131 käyttäjästä 27 prosenttia on antanut elokuvalle myönteisen arvosanan 2,8/5 keskiarvolla. Metacritic-sivuston mukaan 16 arvostelun perusteella elokuva on saanut 55 pistettä sadasta mahdollisesta. Metacriticin seitsemän käyttäjää on antanut elokuvalle keskiarvon 6,9/10. Internet Movie Databasen 5 693 käyttäjää on antanut elokuvalle keskiarvon 5,8/10. == Lähteet == == Aiheesta muualla == * * * * The Walker Rotten Tomatoes -sivustolla * The Walker Metacriticissä Luokka:Paul Schraderin ohjaamat elokuvat Luokka:Paul Schraderin käsikirjoittamat elokuvat Luokka:Vuoden 2007 brittiläiset elokuvat Luokka:Yhdysvaltalaiset rikosdraamaelokuvat Luokka:Vuoden 2007 yhdysvaltalaiset elokuvat Luokka:Poliittiset elokuvat Luokka:Brittiläiset independent-elokuvat Luokka:Yhdysvaltalaiset independent-elokuvat
Bounce (pelisarja)

Bounce on Nokian julkaisema mobiilipelisarja. Vuonna 2000 julkaistu Nokia 9210 Communicator oli ensimmäinen puhelin, johon Bounce sisältyi. Alkuperäisessä pelissä pelaaja ohjaa punaista palloa tasojen läpi kaksiulotteisessa maailmassa. Peli tuli valmiiksi asennettuna monissa Nokia-puhelimissa, ja se on yksi tunnetuimmista Nokian peleistä. Pelissä on 11 tasoa. Erillinen tasopaketti, joka sisälsi tasot 12–21, oli ladattavissa Series 60- ja Series 80 -laitteille. == Pelisarja == Myöhemmin Nokia ja Rovio tekivät yhdessä seuraavat Bounce-pelit: * Bounce Tales Java ME:lle (2008) * Bounce Boing Voyage S60:lle (2008) * Bounce Touch Symbian 1:lle (2008) * Bounce Evolution Maemolle (2009) * Bounce Boing Battle Symbian 1:lle (2010) Bouncesta on tehty monia epävirallisia versioita, jotka ovat saatavilla Google Play Storessa ja App Storessa. == Tasomuokkaaja == Epävirallinen BouncEdit-tasonmuokkausohjelma julkaistiin vuonna 2003. Tietokonetta käyttämällä käyttäjä pystyi tekemään omia Bounce-tasoja. == Vastaanotto == Vuonna 2005 GameSpot antoi arviossaan Bouncelle 3,5 pistettä viidestä ylistäen sen kohtuullisesti suunniteltuja tasoja ja sopivaa vaikeustasoa. Arviossa kuitenkin kritisoitiin pelin lyhyyttä. == Lähteet == Luokka:Mobiilipelit
Adolf Rimpiläinen

Adolf Rimpiläinen (27. toukokuuta 1848 Kuluntalahti – 2. toukokuuta 1937 Kajaani) oli suomalainen Kajaanissa asunut raatimies ja tervakauppias. Hän tuli 1908 koko Suomessa tunnetuksi kehittämänsä Rimpelin-eliksiirin johdosta jonka väitettiin voivan parantaa keuhkotaudin.Raatimies A. Rimpiläinen 75-vuotias, Kajaani 25.05.1923 nro 55, s. 3, Kansalliskirjaston Digitoidut aineistot Kuluntalahden Mattilassa maanviljelijän poikana syntynyt Rimpiläinen kävi Kajaanin ala-alkeiskoulun ja oli sitten nälkävuosina 1867–1868 kirjurina ja rakennusmestarin apulaisena muun muassa Katermankosken perkaustyömaalla ja Petäiskosken kanavarakennuksella. Hän siirtyi sitten liikealalle ja oltuaan palveluksessa Kajaanissa kauppias Revon liikkeessä hän perusti 1875 oman kauppaliikkeen yhdessä kauppias J. J. Tolosen kanssa. Vuonna 1878 hän perusti oman liikkeen jossa hän oli yksin omistajana. Liike kasvoi ajan myötä Kajaanin suurimmaksi. Rimpiläinen alkoi myös toimia myös tervakaupan välittäjänä ja hänen ansiostaan tervanpoltto lisääntyi Kainuun alueella. Hän hoiti liikettään aina vuoteen 1908 saakka jolloin hän myi sen. Rimpiläinen oli alkanut jo 1870-luvulla kehitellä lääkettä jolla hänen mukaansa saattoi parantaa keuhkotaudin. Kesällä 1908 hän alkoi laajemmassa mittakaavassa hoitaa potilaita Kajaanissa tällä Rimpelin-eliksiirin nimellä tunnetulla lääkkeellä ja potilaita saapui Kajaaniin niin että kaupungin väkimäärä kasvoi 10 prosentilla. Syksyllä 1908 Rimpiläinen ja Kajaanin piirilääkärinä toiminut Karl Alexis Arvelin (1856–1939) perustivat Helsinkiin Aleksis Kiven kadun varrelle Rimpelin-sairaalan nimellä tunnetun keuhkotautisairaalan jossa potilaita hoidettiin tällä lääkkeellä. Sairaalaan tulvi potilaita mutta sen toiminta päättyi kuitenkin jo viiden kuukauden jälkeen.Kirurgi leikkaa omissa vaatteissaan ilman käsineitä ja 13 muuta outoa faktaa siitä, miten meitä on hoidettu, Iltalehti 14.9.2017Ylioppilasmatrikkeli 1853–1899 : Karl Alexis Arvelin Keuhkotaudin parantamiskokeet Kajaanissa, Kajaanin Lehti 21.09.1908 nro 106, s. 1, Kansalliskirjaston Digitoidut aineistot Rimpiläinen oli sittemmin vuodesta 1909 alkaen Kajaanin Puutavara Oy:n palveluksessa. Hän toimi myös vuodesta 1885 alkaen Kajaanin kaupungin raatimiehenä ja oli myös Paltamon säästöpankin hallituksen ja johtokunnan, Kajaanin rahatoimikamarin ja Seppälän maamieskoulun johtokunnan jäsenenä. Adolf Rimpiläisen vävy Kajaanin yhteiskoulun kielten lehtori Bror Isidor Vuori (1879–1953) valmisti ja myi Rimpiläisen keuhkotautilääkettä Kajaanissa vielä 1940-luvulla.Rauha Roiha : Avojalkainen kajaanilainen maisteri-Isi, Kotiseurakuntani - Kajaanin seurakuntalehti nro 11 24.10.2018, sivu 16 == Lähteet == == Aiheesta muualla == * Postikorttikuva Rimpelin-sairaalasta * Yle Areena Audio : Kansanparantaja Adolf Rimpiläinen, esitetty alun perin 20.8.2012 Luokka:Suomalaiset kauppiaat Luokka:Suomalaiset raatimiehet Luokka:Kajaani Luokka:Vuonna 1848 syntyneet Luokka:Vuonna 1937 kuolleet
Tallinnan illat

Tallinnan illat on Raimo Roihan säveltämä ja Chrisse Johanssonin sanoittama valssisävelmä vuodelta 1972. Ensimmäisenä sen levytti Ritva Oksanen vuonna 1973 Rauno Lehtisen sovittamana. Laulun kertoja on suomalainen, joka saapuu kahden vuoden jälkeen neljän päivän vierailulle neuvostovirolaisen rakastettunsa luo. Laulun muita levyttäjiä ovat Reino Lauanne (1977), Vilho Vartiainen (1983), raumalainen yhtye Jungmannit (1984), Marit ja Mikot (1986), Jaakko Ryhänen (1992). Instrumentaaliversioita siitä ovat tehneet säveltäjän itsensä lisäksi Taito Vainio ja Soitinyhtye Liisa. ==Lähteet== Luokka:Suomalaiset musiikkikappaleet Luokka:Chrisse Johanssonin sanoittamat kappaleet Luokka:Valssit
Buyantu-kaani

Buyantu-kaani eli Ayurbarwada (; 9. elokuuta 1285 – 1. maaliskuuta 1320) oli Kiinan Yuan-dynastian neljäs keisari (1311–1320). Lisäksi hän oli mongolivaltakunnan kahdeksas suurkaani, mutta valtakunnan hajoamisen takia jälkimmäinen arvonimi oli vain nimellinen. Kiinan keisarina hänen hallitsijanimensä oli Renzong (). Buyantu-kaani oli Kublai-kaanin pojanpojan Darmabalan toinen poika ja Külüg-kaanin nuorempi veli. Temür-kaanin kuoltua 1307 Buyantu-kaani auttoi veljeään valtataistelussa islaminuskoista prinssi Anandaa vastaan ja Külüg-kaanista tuli Kiinan keisari. Buyantu nimettiin Külüg-kaanin kruununprinssiksi. Kun Külüg-kaani kuoli vuonna 1311, Buyantu- kaanista tuli keisari. Hän oli ensimmäinen Yuan-keisari, joka tuki aktiivisesti kungfutselaisten periaatteiden hyväksymistä Mongolian ja Yuan- dynastian hallitseman Kiinan hallintojärjestelmään, ja hän ”kiinalaisti” Mongolian ja Yuan-Kiinan hallintoa. Buyantu-kaani kuoli hallittuaan yhdeksän vuotta, ja hänen jälkeensä keisarina toimi hänen poikansa Suddhipala-kaani. Luokka:Kiinan keisarit Luokka:Mongolivaltakunnan suurkaanit Luokka:Vuonna 1285 syntyneet Luokka:Vuonna 1320 kuolleet
Ennen kuolemaa (televisiosarja)

Ennen kuolemaa (ruots. Innan vi dör) on ruotsalainen jännityssarja, joka alkoi SVT1-kanavalla 15. tammikuuta 2017. Sarjan pääosia näyttelevät Marie Richardson, Adam Pålsson, Alexej Manvelov sekä Sofia Ledarp. Suomessa sarja alkoi Yle TV1 -kanavalla 3. kesäkuuta 2018. Ruotsissa ensimmäisen kauden jokainen jakso keräsi keskimäärin 1,3 miljoonaa katsojaa. Sarjan toinen tuotantokausi alkoi lokakuussa 2019. == Rooleissa == == Vastaanotto == Helsingin Sanomien kriitikko Tuomas Yrttiaho kirjoittaa, että Ennen kuolemaa on Ruotsin alamaailmasta kertova vangitseva trilleri, joka erottuu pohjoismaisten rikossarjojen massasta edukseen. Hänen mukaansa käsikirjoittajat Niklas Rockström ja Wilhelm Behrman ovat rakentaneet monipolvisen tarinan järjestäytyneen rikollisuuden ympärille. Brittikoomikko Ricky Gervais vertasi sarjaa Siltaan ja Rikokseen. Hänen mukaansa sarja on "yksi kaikkien aikojen parhaimmista poliisidraamoista". == Lähteet == == Aiheesta muualla == * Luokka:2010-luvun rikossarjat Luokka:Ruotsalaiset rikossarjat Luokka:SVT:n televisio-ohjelmat
Kurki (kappale)

Kurki on Kai Hyttisen säveltämä ja Vexi Salmen sanoittama iskelmäballadi ihmisen talveksi hoitoonsa ottamasta siipirikosta kurjesta. Laulu tunnetaan myös kertosäkeensä alkusanoista Ei vapaata vangita voi. Laulu julkaistiin vuonna 1985 Kai Hyttisen itsensä laulamana singlenä (Flamingo GDS 357), jonka kääntöpuolella on ”Siboney”-kappaleen muunnelma ”Havannan yö”. Sovituksen teki Markku Johansson. ”Kurjesta” tuli yksi Kai Hyttisen uran suurimmista menestyksistä. ==Lähteet== Luokka:Suomalaiset iskelmät Luokka:Vexi Salmen sanoittamat kappaleet Luokka:Vuoden 1985 kappaleet
Tšadin kansalliskirjasto

Tšadin kansalliskirjasto (, ), aiemmin myös Tšadin arkisto- ja kansalliskirjastolaitos () on vuonna 1987 perustettu Tšadin pääkaupungissa N’Djamenassä toimiva valtiollinen laitos. Kansalliskirjasto on hallinnollisesti maan kulttuuri-, nuoriso- ja urheiluministeriön alaisuudessa (). Tšadin presidentti Idriss Déby vihki kansalliskirjaston uudisrakennuksen käyttöön 28. marraskuuta 2010. Yleisölle rakennuksen toiminnot avattiin vuonna 2011. Kirjaston kokoelmia luonnehdittiin vielä vuonna 2016 hyvin suppeiksi ja kirjastostandardeja moitittiin unohdetun rakennusta rakennettaessa. Kirjastorakennus muistuttaa tyyliltään ja sisustukseltaan sen viereen rakennetun kansallismuseon linjoja. Molemmat kansalliset instituutit sijaitsevat maan parlamentin läheisyydessä. Kansalliskirjaston johtajana eli kansalliskirjastonhoitajana toimii Abdelkerim Abderahim Targui (10/2017; tai Margui \- kansalliskirjastonhoitajan sukunimi LinkedInin mukaan). Aikuisten, yli 15-vuotiaiden tšadilaisten lukutaito oli YK:n kehitysohjelma UNEPin mukaan eräs maailman alhaisimmista eli vain 40,2 prosenttia vuonna 2015. ==Lähteet== == Aiheesta muualla== *Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380) (sciencedirect.com) *Musee et Bibliotheque du Tchad. N’Djamena, Tchad / 2008-2009 (francescosteccanella.it) Luokka:Tšadin rakennukset ja rakennelmat Luokka:N’Djamena Luokka:Kansalliskirjastot Luokka:Afrikan kirjastot
Ystävän laulu

Ystävän laulu (Песня о друге, Pesnja o druge) on neuvostoliittolaisen Vladimir Vysotskin tunnetuimpiin kuuluva laulu, jonka hän sävelsi ja sanoitti elokuvaan Vertikal (1967). Kappaleesta on julkaistu ainakin kolme suomennosta samalla nimellä. Juha Vainion versio alkaa sanoilla ”Mistä tunnet sä ystävän?”. Sen levytti ensimmäisenä Arja Saijonmaa vuonna 1983. Laulun alkuperäiset sanat käsittelevät nimenomaan vuorikiipeilyä, mutta Vainion sanoituksissa ollaan myös merillä. Turkka Malin suomennoksen (alkaa ”Miten ystävyys punnitaan?...”) ovat levyttäneet Mika ja Turkka Malin lisäksi ainakin Viktor Klimenko ja helsinkiläinen lauluryhmä Uusi Kukka. Kolmas ”Ystävän laulu” -suomennos on Arto Rintamäen tekemä. Sitä käytettiin ainakin Rintamäen ja Dick Holmströmin albumilla Katkennut laulu (1994) ja Yleisradion televisio-ohjelmassa Vysotskij – katkennut laulu (1996). Juha Vainion version ovat levyttäneet Saijonmaan lisäksi ainakin Eero Aven, Petri Hohenthal, Lasse Hoikka ja Souvarit, Erkki Junkkarinen (samannimiselle albumilleen), Vesa-Matti Loiri, Tapani Perttu ja Sylvi Salonen. ==Laulun synty== ”Ystävän laulu” syntyi Vysotskin näytellessä vuorikiipeilyaiheisessa Odessan elokuvastudion elokuvassa Vertikal (1967, ohj. Boris Durov ja Stanislav Govoruhin), jossa hänen tehtävänsä oli myös elokuvan laulujen säveltäminen. Vysotski kuuli kuvaustauoilla vuorikiipeilyasiantuntijoiden tarinoita joukkueena toimimisesta vaarallisissa tilanteissa ja tarinan mukaan valvoi seuraavan yön kirjoittaen laulua. ==Lähteet== ==Aiheesta muualla== *Johanna Iivanaisen versio laulusta tv- ohjelmassa SuomiLove 2015, video 3 min, Yle Areena Luokka:Juha Vainion sanoittamat kappaleet Luokka:Neuvostoliittolaiset musiikkikappaleet Luokka:Suomalaiset käännöskappaleet
Für immer

Für immer on saksalaisen electropunk-yhtyeen Deutsch Amerikanische Freundschaftin vuonna 1982 julkaistu viides studioalbumi. Se oli yhtyeen viimeinen Virgin Records -levy-yhtiöllä julkaistu albumi. ==Kappaleet== ===A-puoli=== #Im Dschungel Der Liebe – 4.11 #Ein Bisschen Krieg – 4.02 #Die Götter Sind Weiss – 3.00 #Verlieb Dich In Mich – 3.44 #Geheimnis – 3.23 ===B-puoli=== #Kebabträume – 4.01 #Prinzessin – 4.19 #Die Lippe – 3.09 #Verehrt Euren Haarschnitt – 3.24 #Wer Schön Sein Will Muss Leiden – 3.35 ==Lähteet== Luokka:Deutsch Amerikanische Freundschaftin albumit Luokka:Vuoden 1982 albumit
Ystävän laulu (täsmennyssivu)

Ystävän laulu voi tarkoittaa seuraavia: * ”Ystävän laulu”, Vladimir Vysotskin laulu Pesnja o druge, josta on ainakin kolme suomennosta samalla nimellä * Ystävän laulu, Erkki Junkkarisen albumi vuodelta 1989 * Ystävän laulu, Arja Saijonmaan kokoelma-albumi vuodelta 1995 * Ystävän laulu, Jaakko Ryhäsen kokoelma-albumi vuodelta 1996.
Luettelo jalkapallon Naisten Suomen Cupin loppuotteluista

Tämä on luettelo jalkapallon Naisten Suomen Cupin loppuotteluista. == 1981–1989 == == 1990–1999 == == 2000–2009 == == 2010–2019 == == 2020–2023 == == Katso myös == *Luettelo jalkapallon Suomen Cupin loppuotteluista == Lähteet == *Helsingin Sanomat, 1981–1997 HS Aikakone. (vain tilaajille) *Helsingin Sanomat, 1998–2014 HS arkisto. (vain tilaajille) *Suomen Palloliiton tulospalvelu, 2015– Suomen Palloliitto. Naisten Suomen Cupin loppuotteluista Luokka:Naisten Suomen Cup
Bit

Bit tai BIT voi tarkoittaa jotain seuraavista: * bitti tietotekniikassa * built-in test, laitteen itsediagnostiikkatoiminto * BIT Numerical Mathematics, matematiikan aikakauslehti
Maaren Aikio

Maaren Inger Kristine Aikio (1978 Inari – 2. kesäkuuta 2018 Kautokeino) oli saamelainen laulaja ja joikaaja. == Ura == Ivalon-Matin kylästä kotoisin ollut Aikio tunnettiin 1990-luvulla vaikuttaneen Shamaani Duon toisena jäsenenä. Duon toinen jäsen, Jonne Järvelä, palasi 1990-luvun lopulla Etelä-Suomeen ja jatkoi musiikin tekemistä nimellä Shaman. Aikio oli mukana sanoittamassa ja säveltämässä joitain Shamanin kappaleita. Duon levy Hunka Lunka oli Bill Clintonille ja Boris Jeltsinille annettu virallinen Helsinki Summit 1997 -huipputapaamisen muistolahja.Laulaja Maaren Aikio, 40, on kuollut – esikoislevy lahjoitettiin Bill Clintonille ja Boris Jeltsinille: ”Molemmat lähettivät imartelevan kiitoskirjeen”, Ilta-Sanomat 4.6.2018, viitattu 6.6.2018 == Yksityiselämä == Aikion ensimmäinen puoliso oli hänen kanssaan Shamaani Duon muodostanut kitaristi Jonne Järvelä, mutta pariskunta erosi jo 1990-luvun lopussa. Viimeiset 15 vuotta hän asui perheineen Norjan Kautokeinossa. Aikio kuoli kotonaan sydänkohtaukseen kesäkuussa 2018. Aikion isä on laulaja Niiles-Jouni Aikio. ==Diskografia== * Hunka Lunka, 1996 == Lähteet == ==Kirjallisuutta== * Jorma Lehtola, Laulujen Lappi - tarinoita haavemaasta, s. 258, 2007. Kustannus-Puntsi, 2007 ISBN 978-952-5343-33-5 ==Aiheesta muualla== * Väylänpyörre.com Luokka:Saamelaiset laulajat Luokka:Vuonna 1978 syntyneet Luokka:Vuonna 2018 kuolleet
Weldon Kilburn

Weldon Nicholas Kilburn (9. syyskuuta 1906 – 6. maaliskuuta 1986) oli kanadalainen musiikkipedagogi, pianisti ja urkuri.The Canadian Encyclopedia: Weldon Kilburn Kilburn opiskeli Edmontonissa ennen muuttamistaan Torontoon vuonna 1926. Hän opiskeli The Royal Conservatory of Musicissa pianon- ja urkujensoittoa Viggo Kihlin, Norman Wilksin sekä Healey Willanin johdolla ja toimi samalla paitsi St Alban's -kirkon urkurina ja kuoromestarina, myös laulajien valmentajana. Vuonna 1930 hän liittyi The Royal Conservatory of Musicin henkilökuntaan pianonsoiton opettajana ja lauluvalmentajana. Hän piti 1930-luvun aikana resitaaleja Torontossa. Vuonna 1936 hänestä tuli Lois Marshallin laulunopettaja. Hän myös säesti Marshallia ja levytti tämän kanssa vuoteen 1971 saakka. Marshallista tuli samalla hänen puolisonsa. 1940-luvun alussa Kilburn osallistui E. Robert Schmitzin mestarikursseille Denverissä ja San Franciscossa. Vuonna 1960 hän jätti The Royal Conservatory of Musicin ja perusti oman studionsa. Hänen lauluoppilaitaan olivat Marshallin lisäksi Bob Bossin, Victor Braun, Constance Fisher, Glenn Gardiner, Marie-Lynn Hammond, Ilona Kombrink, Phyllis Mailign, Kathryn McBain Rose, Welford Russell ja Ben Steinberg. Pianonsoittoa hän opetti muiden muassa Norma Beecroftille, Howard Cassille, Samuel Dolinille, John Fenwickille, Stuart Hamiltonille ja Godfrey Ridoutille. Udo Kasemets luennehti Kilburnia "ei pelkästään erikoistuneeksi säestäjäksi vaan myös ehkäpä suurimmaksi tämän maan tuottamaksi laulupedagogiksi". Kilburnin ensimmäinen vaimo oli pianisti, opettaja Marion Wibby, jonka kanssa hänellä oli neljä poikaa. Lois Marshall oli hänen toinen vaimonsa ja Jean Clancy kolmantensa. Vuonna 1987 Kilburnin suku perusti The Royal Conservatory of Musiciin hänen mukaansa nimetyn stipendin pianolla säestämisessä menestyville opiskelijoille. == Lähteet == Luokka:Kanadalaiset pianistit Luokka:Kanadalaiset urkurit Luokka:Musiikkipedagogit Luokka:Vuonna 1906 syntyneet Luokka:Vuonna 1986 kuolleet
Paul Kilburn

Paul Douglas Kilburn (7. helmikuuta 1936 Toronto – 20. elokuuta 2020 Scarborough) oli kanadalainen pianisti, musiikkipedagogi ja säveltäjä. Hän opiskeli Torontossa ja sai vuonna 1958 musiikin kandidaatin arvon. Hänen opettajiaan olivat The Royal Conservatory of Musicissa hänen isänsä Weldon Kilburn ja Samuel Dolin; Toronton yliopistossa hän sai sävellysopetusta John Beckwithiltä ja Oskar Morawetzilta. Vuonna 1976 hän osallistui Karl Ulrich Schnabelin mestarikursseille.The Canadian Encyclopedia: Paul Kilburn Kilburn aloitti yksityisen pianonsoiton ja musiikin teorian opettamisen Torontossa vuonna 1958. Hänen sävellystensä joukossa ovat dodekafoniset Trio for Piano Solo, Reflections on ice ja Sonaatti, jotka kantaesitti Antonin Kubálek. Kilburnin veljiä ovat Nicholas ja Michael Kilburn. == Lähteet == Luokka:Kanadalaiset pianistit Luokka:Kanadalaiset säveltäjät Luokka:Vuonna 1936 syntyneet Luokka:Vuonna 2020 kuolleet
Richard-Toll

Richard-Toll on kaupunkikunta Saint-Louisin alueen Daganan departementissa Senegalissa. Se sijaitsee Senegaljoen varrella 20 kilometriä Daganasta länteen. Kunnassa on 59 400 asukasta (vuonna 2013, väestönlaskenta) (haku tietokannasta). Kunnan pinta-ala on 40 neliökilometriä. Sen kautta virtaa Guiersjärveä ruokkiva Taouey. Maisemaa leimaavat keinokastellut sokeriruoko- ja riisipellot. Asukkaista 65 % on wolofeja, 18 % fulbeja, 4 % maureja ja 3 % diolia. Paikkakunta on saanut nimensä ranskalaisen kasvitieteilijän Jean Michel Claude Richardin vuonna 1822 perustamasta kokeiluviljelmästä. Sen nimi tarkoittaa paikallisella kielellä ”Richardin peltoa”. Vuonna 1945 perustettiin keinokastelualue Mission Agricole du Sénégal. Kunnan väkiluku on kasvanut viime vuosikymmeninä voimakkaasti. Richard-Tollin kautta kulkee Saint-Louisin ja Kidiran välinen maantie N2. Kunnassa sijaitsee yksi Senegalin suurimmista teollisuuslaitoksista, vuonna 1970 perustettu sokeritehdas Compagnie sucrière sénégalaise. Muita elinkeinoja ovat maanviljely, pienimuotoinen kaupankäynti, käsityöammatit ja palvelut. Paikallinen nähtävyys on Senegalin kuvernöörin Jacques-François Rogerin 1820-luvulla rakennuttama virka-asunto. ==Lähteet== == Aiheesta muualla == Luokka:Saint-Louisin alue Luokka:Senegalin kaupungit
Suvilahti (kulttuurikeskus)

Suvilahti on Helsingin Sörnäisissä Kalasataman osa-alueella sijaitseva kulttuurikeskus. Se sijaitsee Suvilahden entisellä voimalaitosalueella. Suvilahti on toimintakonseptiltaan Kaapelitehdasta vastaava kulttuurikeskus. Kiinteistö Oy Kaapelitalo on hallinnoinut suurinta osaa alueesta vuoden 2008 alusta. Alueella on yhdeksän rakennusta sekä kaksi kaasukelloa, jotka ovat Helsingin kaupungin hallinnassa. Tiloja vuokrataan kulttuurialan toimijoille sekä sitä tukevalle elinkeinotoiminnalle. Kulttuurikeskukseen kuuluu myös 2,5 hehtaaria piha-aluetta. == Toimijat == Alueella on vuokralla sirkuksen ja esittävän taiteen toimijoita, valokuvausstudioita, panimo, graffitigalleria, kuvataiteilijoita, kirjailijoita ja yrityksiä. Alueen toimijoita ovat muun muassa kulttuurikeskus Oranssi Valvomo-rakennuksessa, Studio Magito, joka on muuttanut alueelle keväällä 2006 ja Viro-keskus Eesti Maja, joka avautui Voimalaitos-rakennuksessa syksyllä 2010. Cirko – Uuden sirkuksen keskus aloitti toimintansa Kojehuone-rakennuksessa sen peruskorjauksen valmistuttua keväällä 2011, ja Circus Helsingin sirkuskoulu muutti samana vuonna Voimalaitokseen remontoituihin tiloihin. Helsingin kaupungin nuorisopalvelujen tapahtumayksikkö muutti Suvilahteen keväällä 2019, samassa yhteydessä kulttuuriareena Glorian toiminnot siirtyivät Tiivistämölle. == Musiikkitapahtumat == Näkyvimpiä ja suurimpia tapahtumia ovat kesäkuukausina alueella järjestettävät konsertit ja festivaalit. Vuosittaisia tapahtumia ovat muun muassa Flow Festival ja Tuska, joka järjestettiin ensimmäistä kertaa Suvilahdessa vuonna 2011, sekä uudempana Jytäkesä Go-Go, joka järjestettiin ensi kertaa 2022. == Hankkeet == Helsingin kaupunki kunnosti kaksi kaasukelloa syksyllä 2016 alkaneessa nelivuotisessa remontissa. Tilojen käyttötarkoitus on kuitenkin vielä avoin. Niitä on kaavailtu muun muassa Helsingin taidemuseo HAM:in käyttöön. == Lähteet == == Aiheesta muualla == * Suvilahden kulttuurikeskus Luokka:Suomen kulttuurikeskukset Luokka:Helsingin kulttuuri Luokka:Kalasatama
Matti Numminen

Matti Numminen (ent. Arnkil 2008-2018) (s. 1983) on teatterialan ammattilainen, koulutukseltaan teatteritieteen maisteri.Sanna Kangasluoma, Tanssin talon tuleva johtaja on Matti Numminen . Danceinfo 29.5.2018.Matti J. Arnkil, Kehittämisen kontekstit. pro gradu Numminen on kotoisin Turengista, Janakkalan kunnasta. Hän on opiskellut Helsingin yliopistossa teatteritiedettä ja johtamista. Numminen oli mukana Janakkalan nuorisoteatterissa (JaTs) 1990-luvulla aktiivisena harrastajanäyttelijänä. Nummisen rooleihin kuului mm. pääosa näytelmässä Saapasjalkakissa, jota esitettiin Turengin kesäteatterissa kesällä 1998. Pääosaa Numminen esitti myös näytelmässä Vellamo - ruumis keväässä. Näytelmät ohjasi Taru Kivinen. Numminen oli vuodesta 2009 Riihimäen Teatterin palveluksessa ja vuodesta 2015 toimitusjohtaja. Hän toimi loppuvuodesta 2018 lokakuuhun 2020 Tanssin talon toiminnanjohtajana. Numminen lopetti tehtävässä 23.10.2020 yhteisellä sopimuksella.Kaisa Uusitalo, Tanssin talon toiminnanjohtaja Matti Numminen jättää tehtävänsä yllättäen, Yle.fi Uutiset, 24.10.2020, viitattu 24.10.2020. Numminen toimi Suomen Kirjailijaliiton toiminnanjohtajana keväällä 2022 ja on ollut Audiovisuaalisen alan tekijät ry:n toiminnanjohtaja lokakuusta 2022 alkaen. == Lähteet == Luokka:Suomalaiset teatterinjohtajat Luokka:Vuonna 1983 syntyneet Luokka:Elävät henkilöt Luokka:Suomalaiset järjestöjohtajat
P-tyypin asteroidi

P-tyypin asteroideilla on alhainen albedo ja punertava spektri. On ehdotettu että ne ovat koostunut orgaanisesta silikaatista, hiilestä ja vedettömistä silikaateista, ja mahdollisesti myös vesijäästä niiden ytimessä. P-tyyppejä löydetään asteroidivyöhykkeen ulkopuolilta. On olemassa 33 tunnettua P-tyypin asteroidia. == Luokittelu == Varhainen asteroidiluokittelu-systeemi perustettiin David J. Tholenin diplomityöstä vuonna 1975. Tämä diplomityö oli perustettu 110 asteroidin havainnoista. U-tyypin luokittelua käytettiin asteroideille jotka eivät sopineet C ja S-tyyppisiin asteroideihin. Vuonna 1976, jotkut näistä U-tyypin asteroideista joilla oli epätavallinen albedo merkittiin M-tyyppisiksi. Noin vuonna 1981, M-tyypin asteroideista ilmestyi sivuhaara asteroideille joiden spektra oli samanlainen kuin M-tyyppien, mutta niillä oli myöskin alhainen albedo. Niitä ensin sanottiin X-tyypin asteroidiksi, sitten DM-tyyppi (dark M) tai PM (pseudo-m), ennen kuin ne sai oman ainutlaatuisen luokan, P-tyyppi (jossa P ilmaisee "pseudo-m"). == Ominaisuudet == P-tyypin asteroidit ovat yksi tummimista kappaleista Aurinkokunnassa. Niiden albedo on alhainen ja näyttävät olevan rikkaita orgaanisissa aineissa, niin kuin hiilipitoiset kondriitit. Niiden värit ovat jokseenkin punaisempia kuin S-tyypin asteroidit. Niiden punainen väri voi aiheutua orgaanisista aineista jotka liittyy kerogeeniin. C, D ja P-tyypin asteroidit hallitsevat asteroidivyöhykkeen uloimpaa osaa. Nämä ovat primitiivisiä asteroideja joiden materiaalit voisivat olla muuttuneet veden takia. P-tyyppeihin kuuluu 46 Hestia, 65 Cybele, 76 Freia, 87 Sylvia, 153 Hilda ja 476 Hedwig. == Lähteet == == Aiheesta muualla == * Luokka:Asteroidiluokat
Hakojärvi

Hakojärvi voi tarkoittaa seuraavia: ;kyliä: * Hakojärvi, Töysän asema, kylä Alavudella ent. Töysän kunnan alueella ;järviä: * Hakojärvi, järvi Hyrynsalmella (Iso ja Pieni Hakojärvi) * Hakojärvi, järvi Karstulassa * Hakojärvi (eteläinen), järvi Kurun Kalliossa * Hakojärvi (pohjoinen), järvi Kurun Kalliossa * Hakojärvi, järvi Padasjoella * Hakojärvi, järvi Parkanon Hoseuksessa * Hakojärvi, järvi Parkanossa ja Kihniössä * Hakojärvi, järvi Ruoveden Pihlajalahdella * Hakojärvi, järvi Ruoveden Siikalahdella * Hakojärvi, järvi Utajärvellä * Hakojärvi, järvi Viitasaarella * Hakojärvi, järvi Äänekoskella * Pieni Hakojärvi, järvi Ääneskoskella * Keskinen Hakojärvi, järvi Padasjoella. Luokka:Järvien täsmennyssivut
Savion rautatietunneli

Savion rautatietunneli on Suomen pisin rautatietunneli ja samalla pisin liikennetunneli. Yksiraiteisen tunnelin pituus on 13 575 metriä. Tunneli kuuluu -rataosaan eli Vuosaaren satamarataan, ja se alkaa Savion aseman eteläpuolelta ja päättyy Kehä III:n viereen Vantaan Länsisalmessa. Suurin osuus tunnelista kuuluu Vantaalle, mutta osa myös Keravan ja Sipoon alueille. Vantaalla tunneli alittaa muun muassa Leppäkorven, Jokivarren, Päiväkummun, Kuninkaanmäen, Itä-Hakkilan, Hakunilan ja Ojangon kaupunginosat. Keravan osuuteen kuuluu rakentamaton metsäalue Kerca-yritysalueen eteläpuolella, ja Sipoolle kuuluva osuus on Myraksen pientaloalue Vantaan Päiväkummun ja Jokivarren välissä. Tunnelin louhinta alkoi joulukuussa 2004 ja valmistui syksyllä 2006. Työt aloitettiin ensin Savion suuaukolla ja sen jälkeen ajotunneleiden louhinnalla. Kalliota louhittiin noin miljoona kuutiometriä. Kokonaisuudessaan louhinta maksoi noin 71 miljoonaa euroa. Kiskot saatiin tunneliin 23. huhtikuuta 2008. Koko rataosa ja samalla tunneli avattiin liikenteelle 28. marraskuuta 2008. Savion tunnelissa on vain tavaraliikennettä, ja siellä liikennöidään vain Sr2- ja Sr3-sähkövetureilla, sillä tunnelin suuri kosteus aiheutti ongelmia vanhemmille Sr1-vetureille. == Teknisiä tietoja == Savion rautatietunneli on rakennettu 95-prosenttisesti kallioperään, mutta Päiväkummun alueella siihen kuuluu 200 metrin pituinen heikon kalliovyöhykkeen osuus, joka on vahvistettu metrin paksuisilla betoniseinillä joka suunnasta. Alkuperäisessä reitissä kallio olisi ollut vahvempaa, mutta pientaloalueen asukkaat vaativat linjauksen siirtämistä kauemmaksi pelätessään junaliikennöinnin tärinävaikutusta. Junat asutuksen alla voivat synnyttää noin 30 desibelin mikromelua, joka vertautuu jääkaapin päästämiin ääniin. Melua vaimennettiin kymmenen senttiä paksuilla kumimatoilla. Tunneli kulkee 5–7 kilometrin matkalta lähellä asutusta, ja etäisyys asutuksiin on pienimmillään vain 25 metriä. Syvimmillään tunneli käy noin 60 metrin syvyydessä maan pinnasta ja 20 metriä merenpinnan tasoa alempana. Pienin kalliokattopaksuus 4,5 metriä on Leppäkorven kohdalla. === Ajotunnelit ja pystykuilut === Ratateknisten määräysten vuoksi tunnelissa on kahden kilometrin välein ajotunneli tai pystykuilu. Matkan varrella on Hakunilan, Kuninkaanmäen, Myraksen ja Leppäkorven pystykuilut, joita käytetään tarvittaessa esimerkiksi savunpoistoon sekä poistumis- ja pelastusreitteinä. Tunneli on lujitettu ja valaistu koko pituudeltaan, mutta matkustajaliikenteeseen sopivia hätäpoistumisteitä saati muita välttämättömiä turvavarusteita tunnelissa ei kuitenkaan ole. Myös höyryvetureilla liikennöinti on kielletty. Långmossabergin, Kaskelan, Päiväkummun ja Jokivarren ajotunnelit toimivat huolto- ja poistumisreitteinä sekä pelastuslaitoksen hyökkäysreitteinä ja savunpoiston korvausilmareitteinä. Tunnelin rakentamisvaiheen aikana ajotunneleita käytettiin louheen poiskuljettamiseen. == Lähteet == == Aiheesta muualla == Luokka:Suomen rautatietunnelit Luokka:Vantaan rakennukset ja rakennelmat Luokka:Vantaan liikenne
Asetonyyliasetoni

Asetonyyliasetoni eli 2,5-heksaanidioni (C6H10O2) on ketoneihin kuuluva orgaaninen yhdiste. Yhdistettä käytetään muun muassa liuottimena sekä orgaanisen kemian synteesien lähtöaineena. ==Ominaisuudet== Huoneenlämpötilassa asetonyyliasetoni on väritöntä tai kellertävää nestettä. Yhdiste liukenee hyvin veteen, etanoliin, dietyylieetteri ja hieman vähemmän asetoniin. Asetonyyliasetoni on ärsyttävää ja voi aiheuttaa narkoottisia oireita. Yhdiste voi aiheuttaa neuropatiaa, koska se muodostaa ristisidoksia proteiinimolekyylien välille. Erityisesti se reagoi proteiinien lysiiniaminohappojen kanssa. ==Valmistus ja käyttö== Asetonyyliasetonia valmistetaan hydrolysoimalla happamissa olosuhteissa 2,5-dimetyylifuraania, dekarboksyloimalla diasetomeripihkahapon estereitä, hapettamalla 2,5-heksaanidiolia tai lähtemällä allyyliasetonista. Asetonyyliasetonia käytetään muun muassa maalien, lakkojen ja selluloosa-asetaatin liuottimena, heterosyklisten yhdisteiden valmistukseen ja orgaanisen kemian synteeseissä aminosokereiden ja nukleosidien suojaukseen.Yng-Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001. Viitattu 5.6.2018A. U. Vinod: 2,5‐Hexanedione, e-EROS Encyclopedia of Reagents for Organic Synthesis, John Wiley & Sons, New York, 2004. Teoksen verkkoversio Viitattu 5.6.2018. ==Lähteet== Luokka:Ketonit
Michael Kilburn

Michael Kilburn (s. 4. elokuuta 1934 Toronto) on kanadalainen sellisti. Hän sai taiteilijadiplominsa Torontossa vuonna 1953. Hänen opettajiaan olivat Cornelius Ysselstyn, Zara Nelsova ja Leonard Rose. Hän soitti muun muassa Toronton sinfoniaorkesterissa 1950–1960-luvuilla. Hän toimi opetustehtävissä McGillin yliopistossa ja Québecin musiikkikonservatoriossa. Hänen oppilaidensa joukossa olivat Christopher Best, Charles Bernard, Marie Gélinas, Sylvie Lambert, Thérèse Ryan ja Louise Trudel.The Canadian Encyclopedia: Michael Kilburn Kilburn on Weldon Kilburnin poika sekä Nicholas ja Paul Kilburnin veli. Hänen poikansa on pianisti Raymond Kilburn. == Lähteet == Luokka:Kanadalaiset sellistit Luokka:Vuonna 1934 syntyneet Luokka:Elävät henkilöt
Watrec

Watrec Oy on Forssassa ja Jyväskylässä toimiva, vuonna 2003 perustettu, biokaasulaitoksia ja niihin liittyviä palveluja tarjoava yritys. Watrecin toteuttamissa laitoksissa käsitellään yli 315 000 tn orgaanisia, biohajoavia jakeita vuosittain. Yrityksen toimitusjohtajana toimii Juhani Suvilampi. == Historia == Watrec Oy perustettiin kesäkuussa 2003 yhden miehen yrityksenä. Alun perin yhtiö aloitti toimintansa vuonna 2001 Stemco -nimen alla. Yrityksen ensimmäinen biokaasulaitos valmistui vuonna 2005, sen ollessa ensimmäinen suuren mittakaavan yhteiskäsittelylaitos Suomessa. Vuonna 2007 Watrec Oy palkittiin Turun alueella sijaitsevan uuden biokaasulaitoksen edistyksellisestä suunnittelusta, projektinhallinnasta sekä laitoksen hallinta- ja valvontajärjestelmästä. Watrec Oy valittiin FUNDTEC -projektin johtoryhmän laatimalle ympäristöalan Best Practice -listalle joulukuussa 2007, Brysselissä. Elokuussa 2009 Watrec Oy käynnisti 7milj.euron biokaasulaitosprojektin Huittisissa. Saman vuoden syyskuussa Watrec Oy allekirjoitti sopimuksen Vambio Oy:n kanssa biokaasulaitoksen rakentamisesta ja kokonaistoimituksesta avaimet käteen -periaatteella. == Biotehdas-ketju == Vuosina 2009-2016 valmistui Biotehdas Oy:n (nyk. Gasum Oy) tilaamat biokaasulaitokset Huittisen lisäksi Kuopioon, Honkajoelle, Ouluun ja Riihimäelle. Watrec Oy:n urakoimien biokaasulaitosten (5) avainluvut * Puhdistamolietteet 100 000 tn/a * Biojäte (erilliskerätty ja kaupan biojäte) 80 000 tn/a * Teolliset lietteet 96 000 tn/a * Sekajätteen orgaaninen fraktio 40 000 tn/a * Summa 316.000 tn/a * Biokaasun tuotanto 175 GWh/a = 20 MW * Fosforia kierrätetään > 500 tn/a * Typpeä kierrätetään > 1 500 tn/a * Investointi 50 MEUR == Lähteet == Luokka:Suomalaiset energiayhtiöt
IPX/SPX

IPX/SPX (Internetwork Packet Exchange/Sequenced Packet Exchange) on Novellin kehittämä tietoliikenneprotokollapino Novell Netwaren käyttöön. Protokolla on kehitetty Xeroxin XNS:stä (Xerox Network System). IPX-protokolla sijaitsee OSI-mallin tasolla 3 ja SPX-protokolla sijaitsee OSI-mallin tasolla 4. Protokollaa käytetään socket-rajapinnalla kuten Winsock ja muun muassa Linuxissa on tukea protokollalle. IPX-protokolla suoritti pakettien reitityksen vastaavassa kerroksessa kuten IP-protokolla TCP/IP:ssä. Toimistosovellusten lisäksi eräät videopelit kuten Descent ovat tukeneet pelaamista lähiverkossa protokollan yli. Protokollan on laajalti syrjäyttänyt TCP/IP:n yleistyminen. == Lähteet == == Aiheesta muualla == * An Introduction to Novell's IntranetWare IPX/IP Gateway Luokka:Verkkoprotokollat
Pitkäsalmi

Pitkäsalmi on Saaristomeressä Turun ja Kaarinan edustalla oleva salmi, joka erottaa Hirvensalon saaren manner-Turusta. Pitkäsalmi on noin viisi kilometriä pitkä ja leveimmästä kohdastaan yli kilometrin leveä. Muutoin kuin vesitse Pitkäsalmen ylitse pääsee ainoastaan Hirvensalonsiltaa, joka valmistui vuonna 1993. Ensimmäinen silta rakennettiin vuonna 1949 ja sitä ennen salmen saattoi ylittää lossilla tai venekyydillä. Nykyinen silta yhdistää Pihlajaniemen ja Moikoisten kaupunginosan. Pitkäsalmen rannoilla sijaitsevat muiden muassa Uittamon lava sekä Katariinanlaakson ja Rauvolanlahden luonnonsuojelualueet. Pitkäsalmen varrella on useita pienempiä venesatamia sekä 250-paikkainen Uittamon pienvenesatama. Uittamon soutu- ja melontakeskus on myös Pitkäsalmessa. Turun puolella on Ispoisten uimaranta ja Hirvensalon puolella Sorttamäen ja Moikoisten uimarannat. Kalalajisto koostuu alueelle tyypillisistä merikaloista sekä särkikaloista. Poikasnuottausten perusteella Pitkäsalmi on tärkeä lisääntymis- ja poikastuotantoalue kuoreelle, silakalle, salakalle, kuhalle ja ahvenelle. Runsaimmin tavattuja lajeja ovat kuha, pasuri, ahven, kiiski ja salakka. Alue on rehevää ja suosii siksi särkikaloja. ==Lähteet== Luokka:Suomen salmet Luokka:Saaristomeri Luokka:Turun luonto Luokka:Pihlajaniemi Luokka:Hirvensalo Luokka:Kaarinan luonto
Nancy Peña

Nancy Peña (13. elokuuta 1979 Toulouse) on ranskalainen sarjakuvataiteilija, joka tunnetaan erityisesti Besanconissa, jossa hän on hyvin aktiivinen. == Kirjat == * La montagne en marche. Pieds sous Terre, Frontignan 2006, ISBN 978-2-910431-93-8. * Au point de devant. Boîte à bulles, Antony 2006, ISBN 978-2-84953-021-4. * Au point d'entre-deux. Boîte à bulles, Antony 2007, ISBN 978-2-84953-051-1. * Tea party. Dibbuks, Madrid 2009, ISBN 978-84-936880-3-5. * Nancy Peña. Édition Charrette, Libourne 2012, ISBN 978-2-91547807-5. * Madame: L’année du chat. Boîte à bulles, Saint-Avertin 2015, ISBN 978-2-84953-254-6. == Aiheesta muualla == * blog * book * blog Luokka:Vuonna 1979 syntyneet Luokka:Elävät henkilöt Luokka:Ranskalaiset sarjakuvantekijät
Alma Hätönen

Alma Hätönen (s. 1990) on suomalainen radio- ja televisiojuontaja. Hätönen työskenteli Yleisradion YleX-kanavalla vuodesta 2013 vuoteen 2019, joista viimeiset vuodet omassa iltapäiväohjelmassaan Poikelus ja Hätönen, jota hän juonsi yhdessä Jenni Poikeluksen kanssa. Vuonna 2019 Hätönen siirtyi Neloselle juontamaan syys–marraskuussa esitettyä Big Brother Suomi -tositelevisio- ohjelmaa. Hän jatkoi juontajana sarjan 12. kaudella seuraavan vuoden syksyllä. Syksyllä 2018 Hätönen oli yksi kilpailijoista Fort Boyard Suomi -ohjelmassa. Hätönen osallistui myös Selviytyjät Suomi -ohjelmaan, joka esitettiin Nelonen- kanavalla syksyllä 2019. Vuoden 2020 alussa Hätönen aloitti radiokanava HitMixin juontajana, mutta syksyllä 2021 hän kuitenkin irtisanoutui juontajakollegansa Tuomas Rajalan kanssa. Vuonna 2021 Hätönen juonsi Nelosella Selviytyjät Suomi Extraa sekä Paratiisihotelli Suomi -ohjelman kolmatta kautta, joka kuvattiin tiukkojen turvatoimien vallitessa koronapandemian keskellä Kanarialla. Hän on opiskellut televisio- ja radiotyötä Metropolia Ammattikorkeakoulussa, mutta ei ole toistaiseksi valmistunut. Hätönen aloitti tammikuussa 2024 Helsingissä opiskelun fysioterapeutiksi. Hätösen avopuoliso on näyttelijä Jaakko Ohtonen, jonka kanssa hän kihlautui kesällä 2023. == Juontajana == Vuosi Televisiosarja / Tapahtuma 2019–2021 Big Brother Suomi 2021 Selviytyjät Suomi Extra Paratiisihotelli Suomi == Lähteet == == Aiheesta muualla == * Luokka:Suomalaiset juontajat Luokka:Suomalaiset radiotoimittajat Luokka:Elävät henkilöt Luokka:Vuonna 1990 syntyneet
Turun terveydenhuoltomuseo

Turun terveydenhuoltomuseo esittelee lääketieteen ja sairaanhoidon historiaa yli 200 vuoden ajalta. Se sijaitsee Turussa osoitteessa Kunnallissairaalantie 20. Se avattiin museona vuonna 1992. Rakennus toimi ennen iho- ja sukupuolitautien poliklinikkana ja tunnettiin nimellä Kuppala. Museoon on kerätty vaikeasti hoidettavien sairauksien kuten koleran, tuberkuloosin ja polion hoitamiseen käytettyjä välineitä. Siellä on myös 1960-luvun leikkaussali. Esillä on myös Heidekenin huonekaluja astiastoja ja synnytyksessä käytettyjä instrumentteja kuten synnytyspihtejä. Mielisairaalapotilaille omistetussa huoneessa on pakkopaitoja, sidontaremmejä ja sähköshokkilaitteita. Nähtävänä on myös henkilöstön virkapukukokoelma. ==Lähteet== Luokka:Turun museot Luokka:Terveydenhoito Suomessa
Dare to Learn

Dare to Learn on kansainvälinen jatkuvan oppimisen alusta, joka tunnetaan parhaiten vuosittaisesta festivaalistaan. Syyskuussa Helsingissä järjestettävä Dare to Learn kerää oppimisen edelläkävijöitä laajasti eri sektoreilta haastamaan oppimisen nykytilaa ja luomaan yhdessä käytännön ratkaisuja. Kaksipäiväisestä festivaalista on kasvanut Pohjois-Euroopan suurin oppimiseen keskittyvä tapahtuma, joka tunnetaan myös fasilitoinnin ja osallistavan tapahtumajärjestämisen uudistajana. Ympärivuotisesti Dare to Learn -alusta tavoittaa satojatuhansia oppimisesta kiinnostuneita Suomessa ja ulkomailla ollen näin myös maailmanlaajuisesti yksi merkittävimmistä jatkuvan oppimisen suunnannäyttäjistä. Vuonna 2020 Dare to Learn järjestetään Korjaamolla 16.-17.9.2020. Alustan takaa löytyy voittoa tavoittelematon yhdistys Sivistyskiihdyttämö ry. == Historia == Ensimmäinen Dare to Learn -tapahtuma järjestettiin Kaapelitehtaalla syyskuussa 2017 Suomen 100-vuotisjuhlan kunniaksi. Alusta asti kansainvälisen ja juuri oppimista korostavan tapahtuman takana oli ajatus antaa huipputason koulutuksestaan tunnetulta Suomelta lahja maailmalle. Toisaalta idean taustavaikuttaja SYL halusi antaa opiskelijoilta lahjan suomalaisille. Näin syntyi tapahtuma, joka keräsi yhteen heti yli 3000 kävijää 25 eri maasta Yle "Ajantasa: Oppimisen uudet tuulet", 6.9.2017, Viitattu 5.6.2018 . Suuri kiinnostus ja selkeä tarve yhdistävälle oppimisen alustalle vahvisti tarpeen jatkolle. Vuodesta 2019 eteenpäin Dare to Learn on keskittynyt erityisesti jatkuvaan oppimiseen. Tuolloin loppuunmyyty tapahtuma järjestettiin ensimmäistä kertaa Kulttuuritehdas Korjaamolla, jonne kerääntyi kävijöitä 50 eri maasta. Tarkemman fokuksen kautta alusta on ollut myös vahvemmin esillä mm. eri yhyeisöidensä ansiosta. Kansainvälisyys on myös kasvanut entisestään ja vuonna 2020 kävijöitä odotetaan jo lähes 100 maasta. == Sidosryhmät == Merkittävä osa sekä itse alustaa että tapahtumaa on sen sidosryhmän monimuotoisuus. Yhteistyökumppanina on alusta asti ollut toimijoita usealta eri sektorilta aina valtiollisista ja kunnallisista tahoista kouluihin, työmarkkinatoimijoihin ja yksityisen puolen organisaatioihin pitäen sisällään sekä kansainvälisiä suuryrityksiä että yksityisyrittäjiä. == Aiheesta muualla == *Tapahtuman verkkosivut *Kuvia Dare to Learnista == Lähteet == Luokka:Helsingin tapahtumat
Level 42

Level 42 on englantilainen yhtye, joka perustettiin Wightsaarella vuonna 1979. Yhtyeellä oli useita hittikappaleita 1980-luvulla ja 1990-luvulla. Level 42:n menestynein single Yhdistyneessä kuningaskunnassa oli ”Lessons in Love”, joka sijoittui Britannian singlelistan 1. sijalle ja Billboard Hot 100 -singlelistan 12. sijalle vuonna 1986. Yhtyeen aikaisempi single ”Something About You” oli yhtyeen suosituin single Yhdysvalloissa, sijoittuen Billboard Hot 100 -listan 7. sijalle. Saadessaan aluksi suurta suosiota 1980-luvulla Level 42:n kaupallinen menestys hiipui 1990-luvun alussa, jonka jälkeen yhtyeessä tapahtui muutoksia kokoonpanossa ja musikaalisessa tyylissä. ==Diskografia== ===Studioalbumit=== * Level 42 (1981) * Strategy / The Early Tapes (1982) * The Pursuit of Accidents (1982) * Standing in the Light (1983) * True Colours (1984) * World Machine (1985) * Running in the Family (1987) * Staring at the Sun (1988) * Guaranteed (1991) * Forever Now (1994) * Retroglide (2006) ==Lähteet== ==Aiheesta muualla== Luokka:Brittiläiset danceyhtyeet Luokka:Brittiläiset funkyhtyeet Luokka:Brittiläiset jazzyhtyeet Luokka:Brittiläiset popyhtyeet Luokka:Brittiläiset rockyhtyeet Luokka:Brittiläiset synthpop-yhtyeet Luokka:Brittiläiset uuden aallon yhtyeet
Jablonec nad Nisou

Jablonec nad Nisou on kaupunki Liberecin läänissä Tšekissä. Kaupungin asukasluku oli vuoden 2020 arvion mukaan 45 773. Läheiseen Liberecin kaupunkiin on raitiolinjayhteys. == Lähteet == Luokka:Tšekin kaupungit Luokka:Liberecin lääni
Nicholas Kilburn

Nicholas Weldon Kilburn (21. kesäkuuta 1932 Toronto, Ontario – 31. heinäkuuta 2007 Cobourg, Ontario) oli kanadalainen fagotisti ja musiikkipedagogi.The Canadian Encyclopedia: Nicholas Kilburn Kilburn opiskeli aluksi pianonsoittoa, mutta vaihtoi instrumenttiaan. Häntä opetti aluksi G. Roy Fenwick. Vuosina 1948–1951 hän opiskeli The Royal Conservatory of Musicissa fagotinsoittoa Elver Wahlbergin, pianonsoittoa isänsä Weldon Kilburnin, teoriaa ja harmoniaa Samuel Dolinin sekä orkestraatiota John Weinzweigin johdolla. Hän opiskeli myöhemmin vielä fagotinsoittoa Raymond Allardin johdolla New England Conservatoryssa ja Sol Schoenbachin johdolla Curtis Institutessa. Vuosina 1955–1958 Kilburn oli Kanadan kansallisbaletin orkesterin ja vuosina 1955–1959 CBC:n sinfoniaorkesterin jäsen. Vuonna 1959 hän liittyi Toronton sinfoniaorkesteriin sen ensifagotistina. Hänen ohjelmistoonsa kuului muiden muassa Joseph Haydnin, Wolfgang Amadeus Mozartin, André Jolivetin ja John Weinzweigin teoksia. Hän toimi myös Toronton puhallinkvintetin jäsenenä. Hänen oppilaitaan olivat vuosina 1955–1978 Toronton yliopistossa Mitchell Clarke, William Douglas, James McKay, Gordon Slater ja Norman Tobias. Hänen ensimmäinen vaimonsa oli sopraano Ilona Kombrink. Vuonna 1981 Kilburn sai Kanadan musiikkineuvoston mitalin. Hänen veljiään ovat Michael ja Paul Kilburn. == Lähteet == Luokka:Kanadalaiset fagotistit Luokka:Musiikkipedagogit Luokka:Vuonna 1932 syntyneet Luokka:Vuonna 2007 kuolleet